**SAT 4: PRIRODA I DRUŠTVO:**

 **Molim roditelje da pročitaju djetetu:**

Uvježbaj kod kuće pozdravljanje. Kada uđeš u prostoriju u kojoj se nalazi netko od tvojih ukućana pozdravi ih s “Dobar dan” (Umjesto verbalnog izražavanja može i mahanje ili neki drugi neverbalni znak ☺).

Kada izlaziš iz prostorije reci im “Doviđenja”. Ponovi to više puta kroz dan (Umjesto verbalnog izražavanja može i mahanje ili neki drugi neverbalni znak ☺).

Ponovi i na koji način možeš pozdraviti svoje vršnjake.

Ponovi u kojim situacijama trebaš reći dobar dan i doviđenja.

**SAT 5: TJELESNA I ZDRAVSTVENA KULTURA:**

**Molim roditelje da pročitaju djetetu:**

Zaigraj igru s roditeljima ili braćom i sestrama. Odaberite jednog koji će reći “kreni” i “stani”. Zadatak ostalih igrača je pratiti njegove upute. Onaj koji pogriješi(napravi krivi korak) ispada iz igre.

-ukoliko je djetetu lakše, igra se može prilagoditi na način da se umjesto kretanja dižu ruke na “kreni”, spuste na “stani“ ili pokazuju određene geste. Pravila ostaju ista, onaj koji na “kreni” ne digne ruku ili pokaže krivu gestu, ispada.